EkBass/fiwiki-20250220-pages-articles huggingface dataset:
Kansanlaulukuoro Peipposet

Peipposet oli Yleisradiossa vuosina 1952−1986 toiminut sekakuoro, jonka ohjelmisto koostui pääasiassa koti- ja ulkomaisista kansanlauluista. Kuoro esiintyi radiossa viikoittain koko toimintansa ajan. Kuoro perustettiin Yleisradion musiikkipäällikön Kai Maasalon ja kapellimestari Mikko von Deringerin aloitteesta. Kuoron alkuaikojen kantavana voimana olivat Kansalliskuorosta siirtyneet 15 laulajaa. Vähitellen kuoro laajeni 30-henkiseksi. Kuoron johtajana toimi Mikko von Deringer kuolemaansa saakka vuoteen 1981 ja hänen jälkeensä harmonikkataiteilija Veikko Huuskonen. von Deringer ja Huuskonen sovittivat kaikki kuoron esittämät laulut. Säestäjänä toimi aluksi von Deringerin johtama soitinyhtye ja 1970-luvulta lähtien Huuskosen yhtye. Mikko von Deringer laajensi kuoron ohjelmistoa ulkomaisilla kansanlauluilla, joita hän keräsi lukuisilla matkoillaan. Ulkomaisiin lauluihin tehtiin mukaillut suomennokset tai kokonaan uudet sanoitukset. Kuoron "hovisanoittajana" toimi pitkään komentajakapteeni Erkki Ainamo; hänen muutettuaan 1960-luvun lopulla Espanjaan uudeksi laulujen sanoittajaksi tuli opetusneuvos Antti Henttonen. Kaikkiaan kuoro tallensi Yleisradion kantanauhoille noin 350 laulua. Muutamia alun perin Peipposten ohjelmistoon kuuluneita lauluja levytti kuoron solistina laulanut Mauno Kuusisto. Kuoro itse levytti vain muutaman joululaulun. Peipposet esiintyi julkisessa konsertissa vain kerran, vuonna 1978 järjestetyssä Peipposet lentävät maasta maahan -yleisökonsertissa. Peipposet lopetti toimintansa vuonna 1986, koska se oli siihen mennessä "laulanut koko ohjelmistonsa läpi". Kuoron viikoittainen radioesiintyminen oli sen toiminnan loppuaikoina yksi Yleisradion pisimpään yhtäjaksoisesti jatkuneista musiikkiohjelmista, vain vuonna 1935 aloittanut Lauantain toivotut levyt oli sitä pitkäikäisempi. Peipposten laulujen sanat ja nuotit on talletettu Yleisradioon ja Sibelius-Akatemian kansanmusiikkiosastolle. ==Lähteet== * Henttonen, Antti: Pilkkeitä koulu- ja lehtimiehen polulta, s. 299−302. Porvoo: WSOY, 1987. ISBN 951-0-14104-6. Luokka:Suomalaiset sekakuorot
H. J. Walbeck

Henrik Johan Walbeck (11. lokakuuta 1793 Turku – 23. lokakuuta 1822 Turku) oli suomalainen geodeetti ja tähtitieteilijä, joka suoritti tutkimuksia maapallon muodosta. Hän oli ensimmäinen tähtitieteilijä Turun Vartiovuoren tähtitornissa. Walbeckin vanhemmat olivat Turun tuomiokirkkoseurakunnan lukkari Erik Gabriel Walbäck (k. 1814) ja hänen ensimmäinen puolisonsa Anna Kristina Calonius. Hän kävi Turun katedraalikoulua ja pääsi ylioppilaaksi Turussa 1808. Walbeck opiskeli Turun akatemiassa ja valmistui filosofian maisteriksi 1815. Walbeck toimi Turun akatemian sovelletun matematiikan dosenttina vuodesta 1816 ja tähtitieteen observaattorina vuodesta 1817. Hänet kutsuttiin Ruotsin kuninkaallisen tiedeakatemian kirjeenvaihtajajäseneksi vuonna 1817 sekä Astronomical Society of Londonin ja Hampurin matemaattisen seuran jäseneksi vuonna 1820. Hän teki ulkomaanmatkat Tarttoon syksyllä 1819 ja Saksaan 1820–1821. Tartossa Walbeck suunnitteli jatkavansa Struven kolmiomittausketjua Suomeen saakka. Tätä varten hän teki kesällä 1822 astemittauksia eri puolella Suomea kolmiomittauspisteiden määrittämiseksi. Eräällä tällaisella mittausretkellä hän loukkasi päänsä onnettomuudessa ja tuli mahdollisesti tämän takia mielisairaaksi. Walbeck teki itsemurhan tähtitornissa ollessaan vasta 29-vuotias.Kotivuori, Yrjö: Henrik Johan Walbeck. Ylioppilasmatrikkeli 1640–1852. Verkkojulkaisu 2005. Luettu 11.9.2014. Walbeckin mukaan on nimetty asteroidi 1695 Walbeck, jonka löysi Liisi Oterma vuonna 1941. ==Lähteet== == Aiheesta muualla == * Luokka:Suomalaiset tähtitieteilijät Luokka:Suomalaiset geodeetit Luokka:Vuonna 1793 syntyneet Luokka:Vuonna 1822 kuolleet
Riittävän perusteen periaate

Riittävän perusteen periaate (myös riittävän syyn periaate) on ontologinen periaate, joka sanoo, että mitä tahansa tapahtuukin, tapahtuu syystä: toisin sanoen mikään asiaintila ei voi vallita eikä mikään väittämä voi olla tosi, ellei ole riittävää syytä, miksi asia ei olisi toisin. Periaate on tavallisesti laitettu Gottfried Leibnizin nimiin, vaikkakin ensimmäinen joka käytti sitä oli antiikin kreikkalainen Anaksimandros. Leibniz käytti periaatetta kirjeenvaihdossaan Isaac Newtonin ja Samuel Clarken kanssa. Vaihtoehtoisia muotoiluja: *Jokaiselle olennolle A, olettaen että A on olemassa, on olemassa riittävä perustelu miksi olento A on olemassa. *Jokaiselle tapahtumalle T, olettaen että T tapahtuu, on olemassa riittävä perustelu, miksi T tapahtuu. *Jokaiselle väitelauseelle P, olettaen että P on tosi, on olemassa riittävä perustelu miksi P on tosi. Riittävä perustelu voi olla esimerkiksi ulkoinen syy: omenan olemassaolon selittää omenapuu. Ontologisesti välttämättömille olennoille syy olemassaoloonsa sisältyy olentoon itseensä eikä ulkoiseen syyhyn. == Lähteet == Luokka:Ontologia
Kathiawarin niemimaa

Kathiawarin niemimaa () sijaitsee Intian länsirannikolla Gujaratin osavaltiossa Arabianmeren rannalla. Kathiawarin niemimaa rajoittuu luoteessa Kutchinlahteen, idässä ja kaakossa Khambatinlahteen ja etelässä ja lännessä Arabianmereen. Alueen tärkeimpiä kaupunkeja ovat Rajkot, Jamnagar, Bhavnagar, Surendranagar, Porbandar ja Junagadh. Maailman suurimpiin lukeutuva Alangin laivaromuttamo sijaitsee niemimaan itärannikolla Khambatinlahden rannalla. Mahatma Gandhi syntyi Porbandarin kaupungissa vuonna 1869. == Lähteet == Luokka:Gujaratin maantiede Luokka:Aasian niemimaat
Nanjingin posliinitorni

Nanjingin posliinitorni (myös Bao’enin temppeli) oli buddhalainen pagodi, joka pystytettiin 1400-luvun alussa Itä-Kiinassa sijaitsevaan Nanjingin kaupunkiin, Jangtsejoen etelärannalle. Sen rakennutti Ming-dynastiaan kuulunut keisari Yongle äitinsä kunniaksi. Kerrotaan, että rakentaminen kesti lähes kaksikymmentä vuotta ja siihen osallistui satatuhatta työmiestä. Keskiajalla tornia pidettiin yhtenä maailman seitsemästä ihmeestä. Se tuhoutui täydellisesti vuonna 1856, Qing-dynastiaa vastaan käydyn Taiping-kapinan aikana. Historiankirjoitusten perusteella pagodissa oli yhdeksän kerrosta ja sen huippu kohosi 78 metrin korkeuteen. Rakennus oli tyvestään 29 metriä leveä ja läpileikkaukseltaan kahdeksankulmion muotoinen. Se oli päällystetty kirkkaanvalkoisilla posliinitiilillä, joiden lomaan oli muurattu värikkäitä tiiliä ja kiviä. Tornissa säilytettiin Siddhartha Gautaman kallonpalaa eli sariraa, jonka munkki Danapala oli tuonut Intiasta Kiinaan jo Pohjoisen Song- dynastian aikana (960–1127). Sarira löydettiin myöhemmin tornin alapuolisesta kammiosta ja sitä säilytetään nykyään Qixian temppelissä Nanjingin koillispuolella. Kaupunki alkoi rakentaa vuonna 2010 alkuperäiselle paikalle pagodin rekonstruktiota, joka oli alun perin määrä avata yleisölle vuonna 2014. Keväällä 2015 posliinitornin uudelleenrakennustyöt olivat jo pitkällä, mutta yhä meneillään. Seinäpintoja oli jo maalattu ja rakennuksen tulevia yksityiskohtia julkaistiin yleisölle posliinitornille omistetussa museossa. kuva:Original arched door of the Porcelain Tower of Nanjing.JPG|Tornin alkuperäinen kaariovi. kuva:Original arched door (top detail) of the Porcelain Tower of Nanjing.JPG|Yläkamana. kuva:Original arched door (side detial) of the Porcelain Tower of Nanjing (2).JPG|Vasen karmi. kuva:Original arched door (side detail) of the Porcelain Tower of Nanjing.JPG|Oikea karmi. Nanjingin posliinitornia on pidetty joissain listauksissa yhteenä keskiajan maailman seitsemästä ihmeestä. == Lähteet == ==Aiheesta muualla== *The missing ancient architectures Part 7- The legendary porcelain tower (runsaan 50 minuutin kestoinen dokumenttiohjelma posliinitornista vuodelta 2011) (cntv.cn) Luokka:Kiinan buddhalaiset temppelit Posliinitorni Luokka:Nanjingin historia
Rakkaudesta (albumi)

Rakkaudesta on Paula Koivuniemen albumi joka ilmestyi 7. huhtikuuta 2010. Albumi sisältää suomalaisten miesartistien levyttämiä pop-ja rocksävelmiä. Albumin julkaisi CD-levynä AXR Music (entinen Edel Records) ja Ile Vainio tuotti tämän albumin. Levy on myynyt kultaa. == Kappaleet == Kaikki kappaleet on sovittanut Mika Toivanen. # # # # # # # # # # # ==Lähteet== == Aiheesta muualla == * Rakkaudesta discogs.com -sivustolla Luokka:Paula Koivuniemen albumit Luokka:Vuoden 2010 albumit Luokka:Ilkka Vainion tuottamat albumit
Uudet kujeet

Uudet kujeet on Fröbelin Palikoiden DVD, joka julkaistiin vuonna 2007. Se sisältää uusien kappaleiden lisäksi lauluja albumilta Pii-paa (2004). == Kappaleet == #Pii-paa autot (Pii-paa) #Soo-soo-sormet (uusi kappale) #Pikku- Matsin auto (uusi kappale) #Urheiluliikkeitä 1 (uusi kappale) #Onko vastahasi tullut (Pii-paa) #Sami ja Timppa (Pii-paa) #Unikeko (uusi kappale) #Lämpömittari (Pii-paa) #Kolme puuta (uusi kappale) #Harakka-loru (Pii-paa) #Urheiluliikkeitä 2 (uusi kappale) #Taikurin hattu (Pii-paa) #Harmaa lokki (Pii-paa) #Linnan juhlat (Pii-paa) #Pikkuiset kultakalat (uusi kappale) #Hyvin pyyhkii (uusi kappale) #Maaleja (uusi kappale) #Urheiluliikkeitä 3 (uusi kappale) #Jalalla (uusi kappale) #Marsilaiset (Pii-paa) #Ompelukone (Pii-paa) #Viisi pientä dinoa (uusi kappale) #Lällätys (Pii-paa) #Meripoika (uusi kappale) #Urheiluliikkeitä 4 (uusi kappale) #Unikuvia (Pii-paa) ;Extravideo: * Näin tehtiin Soo-Soo-Sormet == Kokoonpano == * Mats Lillrank – laulu, leikki, kitarat, saksofoni * Timo Nuutinen – basso, kitarat, taustalaulu, huuliharppu * Ari Bergström – kosketinsoittimet, taustalaulu * Hannu Mäkelä – rummut, perkussiot, taustalaulu == Kiitokset == Taikatemput Simo Aalto kappaleessa Taikurin hattu. Luokka:Fröbelin Palikoiden DVD:t
Mestariteos

Mestariteos on poikkeuksellisen hyvänä pidetty teos tai sellainen, jota voidaan pitää taiteilijan uran parhaana.OED:"Masterpiece". See also: Encarta . 2009-11-01. Tunnettuja mestariteoksia ovat Leonardo Da Vincin Mona Lisa, Michelangelon Daavid, Ludwig van Beethovenin Yhdeksäs sinfonia, William Shakespearen Hamlet, Danten Jumalainen näytelmä, Leo Tolstoin Sota ja rauha ja Goethen Faust. ==Katso myös== * Magnum opus == Lähteet == Luokka:Taideteokset
Parhaat videot

Parhaat videot on lastenyhtye Fröbelin palikoiden vuonna 2003 VHS:llä julkaistu kokoelma-albumi. Siihen on lisätty hittejä levyiltä ja muilta videoilta. Suluissa on kunkin kappaleen alkuperäisjulkaisu. == Kappaleet == # Haivaara (Parhaat palat) # Svengi-jengi (Parhaat palat) # Hippulat vinkumaan (Hippulat vinkumaan) # Roxammakko (Hippulat vinkumaan) # Leikimme ja loikimme (Zupadibum) # Tuiki, tuiki, tähtönen (Saa tonttuilla!) # Konkkis (Sutsisatsi) # Hankalajuttu (Sätkyukot) # Sadetanssi (Sätkyukot) # Eläimellinen uimakoulu (Sutsisatsi) # Autot vanhanaikaiset (Sutsisatsi) # Kurki (Zupadibum) # Pallo (Hippulat vinkumaan) # Töihin sirkukseen (Hippulat vinkumaan) # Kapteeni käskee (Hippulat vinkumaan) # Yxi (Parhaat leikkilaulut osa 1) # Heikki ja Kaija (Sutsisatsi) # Kaivan monttua (Zupadibum) # 7-leikki (Sätkyukot) # Leijonan metsästys (Fröbelin Palikat) # Taputan (Sutsisatsi) # Letkujumppa (Sutsisatsi) # Kirppu kotieläimeksi (Sätkyukot) # Robotti-rock (Fröbelin Palikat) # Ha-he-hi-ho-hu-hy-hå-hä-höö (Sutsisatsi) # Maja (Sätkyukot) # Autopesula (Hippulat vinkumaan) # Peilin edessä (Lisää leikkilauluja) # Sätkyukko (Sätkyukot) # Huugi-guugi (Fröbelin Palikat) # Maasta se sienikin (Zupadibum) # Junan lähtö (Fröbelin Palikat) # Rumpali Rumba-Ali (Parhaat leikkilaulut osa 2) # Ville ja Valle (Fröbelin Palikat) # Soitan suuta (Hippulat vinkumaan) == Aiheesta muualla == * Parhaat videot elonetissä Luokka:Musiikki-VHS:t Luokka:Fröbelin Palikoiden albumit
Fröbelin Palikat (DVD)

Fröbelin Palikat on lastenyhtye Fröbelin Palikoiden kokoelma-albumi. Siihen on lisätty hittejä levyiltä ja muilta videoilta. == Kappaleet == #Haivaara (Parhaat palat) #Svengi-jengi (Parhaat palat) #Hippulat vinkumaan (Hippulat vinkumaan) #Roxammakko (Hippulat vinkumaan) #Leikimme ja loikimme (Zupadibum) #Tuiki, tuiki, tähtönen (Saa tonttuilla!) #Konkkis (Sutsisatsi) #Hankalajuttu (Sätkyukot) #Sadetanssi (Sätkyukot) #Eläimellinen uimakoulu (Sutsisatsi) #Autot vanhanaikaiset (Sutsisatsi) #Kurki (Zupadibum) #Pallo (Hippulat vinkumaan) #Töihin sirkukseen (Hippulat vinkumaan) #Kapteeni käskee (Hippulat vinkumaan) #Yxi (Parhaat leikkilaulut 1) #Heikki ja Kaija (Sutsisatsi) #Kaivan monttua (Zupadibum) #7-leikki (Sätkyukot) #Leijonan metsästys (Fröbelin Palikat) #Taputan (Sutsisatsi) #Letkujumppa (Sutsisatsi) #Kirppu kotieläimeksi (Sätkyukot) #Robotti-rock (Fröbelin Palikat) #Ha-he-hi-ho-hu-hy-hå-hä-höö (Sutsisatsi) #Maja (Sätkyukot) #Autopesula (Hippulat vinkumaan) #Peilin edessä (Lisää leikkilauluja) #Sätkyukko (Sätkyukot) #Huugi-guugi (Fröbelin Palikat) #Maasta se sienikin (Zupadibum) #Junan lähtö (Fröbelin Palikat) #Rumpali Rumba-Ali (Parhaat leikkilaulut 2) #Ville ja Valle (Fröbelin Palikat) #Soitan suuta (Hippulat vinkumaan) #Huimapäät (Harlekiini-klubi 1993) (Sutsisatsi) #Sutsisatsi (Harlekiini-klubi 1993) (Sutsisatsi) #Yksin satulassa (Harlekiini- klubi 1993) (Sutsisatsi) #Sikamainen juttu (Harlekiini-klubi 1993) (Sutsisatsi) * Lisäksi mukana haastattelu vuodelta 1993 (MTV3) Luokka:Fröbelin Palikoiden DVD:t
Valeri Brošin

Valeri Viktorovitš Brošin (, 19. lokakuuta 1962 Leningrad, Neuvostoliitto – 5. maaliskuuta 2009 Moskova, Venäjä) oli jalkapalloilija ja jalkapallovalmentaja. Uransa aikana hän pelasi muun muassa Zenit Pietarissa, TsSKA Moskovassa ja Kuopion Palloseurassa. Hän pelasi myös kolme maaottelua Neuvostoliiton A-maajoukkueessa sekä oli mukana vuoden 1990 MM-kisoissa. Myöhemmin hän pelasi myös Turkmenistanin A-maajoukkueessa. Kaudella 2005–2006 Brošin valmensi venäläisjoukkue Nika Moskovaa. Brošin kuoli syöpään 46-vuotiaana vuonna 2009. == Lähteet == Luokka:Neuvostoliittolaiset jalkapalloilijat Luokka:Turkmenistanilaiset jalkapalloilijat Luokka:Venäläiset jalkapalloilijat Luokka:Vuonna 1962 syntyneet Luokka:Vuonna 2009 kuolleet
Michael Morhaime

Michael ”Mike” Morhaime (s. 1966) on yhdysvaltalainen videopelien kehittäjä ja yrittäjä. Hän on yksi Blizzard Entertainmentin perustajista ja toimi yhtiön presidenttinä vuoteen 2018 asti. Hän on myös Triangle Fraternityn opiskelija, ja suorittanut kandidaatin tutkintonsa vuonna 1990 UCLA:ssa. Morhaime esiintyy animaatiosarja South Parkin jaksossa Make Love, Not Warcraft, jossa käsitellään mm. MMORPG-peliä World of Warcraft, vuonna 2008 Morhaime palkittiin Blizzardin suosituimman pelin World of Warcraftin luomisesta teknologian ja insinööritieteen Emmy-palkinnolla. Morhaime on ainut Don Daglowin ja John Carmackin ohella, joka on palkittu sekä teknologian ja insinööritieteen Emmy-palkinnolla, mutta myös AIAS:lla. Morhaime pelaa pokeria, ja vuonna 2006 sijoittui toiseksi DICE:n järjestämässä kuuluisuuksien pokeriturnauksessa. == Lähteet == Luokka:Yhdysvaltalaiset videopelisuunnittelijat Luokka:Vuonna 1966 syntyneet Luokka:Elävät henkilöt
Lintu lentää korkealla

Lintu lentää korkealla on Pekka Himangan albumi vuodelta 1988. == Kappaleet == # # # # # # # # # # # # == Aiheesta muualla == * Lintu lentää korkealla itunes.apple.com -sivustolla Luokka:Pekka Himangan albumit Luokka:Vuoden 1988 albumit
Millerettidae

Millerettidae on sukupuuttoon kuollut parareptiilien heimo, jonka lajit elivät keskipermikaudelta myöhäispermikaudelle Etelä-Afrikassa. Aiemmin ne luokiteltiin lepidosaurien ylälahkoon (liskot, käärmeet, matoliskot ja alkuliskot), mutta nykyään ne luokitellaan Parareptilia-kladiin. Millerettidit olivat pieniä hyönteissyöjiä ja todennäköisesti muistuttivat elintavoiltaan ja ulkonäöltään nykyisiä liskoja. Joillakin millerettideillä oli silmien takana ohimoaukot sierainten ja silmien aukkojen lisäksi. == Kladogrammi == Alla oleva kladogrammi Rutan (2011) mukaan kuvaa Millerettidae-heimon lajien sukulaisuussuhteita: == Katso myös == * Parareptilia * Milleretta == Lähteet == Luokka:Parareptilia
Ykkösen kausi 2011

Ykkösen kausi 2011 oli vuonna 1973 perustetun Ykkösen 39. kausi. Ykköseen osallistui 13 joukkuetta ja joukkueet pelasivat 24 ottelua. Kaudella 2011 Ykkösen voitti FC Lahti, joka nousi Veikkausliigaan. Viimeiseksi jääneet PS Kemi, PoPa, KPV ja FC Espoo tippuivat Kakkoseen. Ykkösen maalikuningas kaudella 2011 oli 20 maalilla FC Viikinkien Ville Salmikivi. == Joukkueet == * AC Oulu * FC Espoo * HIFK (Helsinki) * FC Hämeenlinna * JIPPO (Joensuu) * KooTeePee (Kotka) * KPV (Kokkola) * FC Lahti * OPS (Oulu) * PK-35 (Vantaa) * PoPa (Pori) * PS Kemi * Viikingit (Helsinki) Kaudeksi 2011 Veikkausliigasta Ykköseen tippui FC Lahti, ja Kakkosesta Ykköseen nousi HIFK. Kaudella 2011 Ykkösessä pelasi myös ilman liigalisenssiä jäänyt AC Oulu. == Sarjataulukko == * FC Lahti nousi Veikkausliigaan. * PS Kemi, PoPa, KPV ja FC Espoo tippuivat Kakkoseen. == Parhaat maalintekijät == Pelaaja O M 1\. Ville Salmikivi Viikingit 23 20 2\. Randy Edwini-Bonsu AC Oulu 20 16 3\. Jukka Santala KooTeePee 24 13 4\. Dritan Stafsula AC Oulu 21 12 5\. Aleksi Ristola PK-35 16 10 6\. Luizão OPS 23 10 7\. Joni Korhonen Viikingit 24 10 8\. Luis Vanderlei OPS 21 9 9\. Jonne Kemppinen FC Lahti 19 8 10\. Drilon Shala FC Lahti 21 8 == Kuukauden pelaajat == * Toukokuu 2011: Dritan Stafsula AC Oulu * Kesäkuu 2011: Drilon Shala FC Lahti * Heinäkuu 2011: Marco Kotilainen PK-35 Vantaa * Elokuu 2011: Ville Salmikivi Viikingit * Syyskuu 2011: Randy Edwini-Bonsu AC Oulu == Lähteet == * Palloliiton Ykkösen tilastopalvelu === Viitteet === Luokka:Ykkösliigan kaudet Luokka:Jalkapallosarjojen kausi 2010–2011/2011
São Cristóvão (täsmennyssivu)

São Cristóvão voi viitata seuraaviin asioihin: *São Cristóvão, kunta Brasiliassa *São Cristóvão do Sul, kunta Brasiliassa *São Cristóvão, Rio de Janeiron kaupunginosa *Paço de São Cristóvão, palatsi Rio de Janeirossa *São Cristóvão de Futebol e Regatas, entinen brasilaialinen jalkapalloseura *São Cristóvão on Pyhän Kristoforoksen portugalinkielinen nimi
Chinook-jargon

Chinook-jargon eli chinook wawa oli Kanadan länsirannikolla ja Yhdysvaltojen Alaskan osavaltiossa puhuttu pidginkieli, jota käytettiin lingua francana intiaanien ja eurooppalaisten kauppiaiden välillä. Kieli oli käytössä 1830-luvulta lähtien. Vuoden 1962 arvion mukaan Kanadassa kielellä oli 83 puhujaa, joiden lisäksi vuonna 1990 sillä oli 17 puhujaa Yhdysvalloissa. ==Kielen piirteet== Kielen sanoista noin 30 % tuli chinookin kielestä. Noin 20 % sanoista oli nootkasta, 20 % englannin kielestä, 20 % ranskan kielestä ja loput muista alkuperäiskansojen puhumista kielistä. Uusia sanoja kielessä on 2 % kaikista sanoista. Brittiläisessä Kolumbiassa on käytössä edelleen joitakin chinook-jargonista tulleita slangisanoja, kuten merta tai suolavettä tarkoittava termi the salt chuck ja ystävyksiä tarkoittava sana tillikums. ==Historia== Kieli kehittyi luultavasti turkiskaupan myötä. Mahdollisesti kieltä edelsi jokin toinen samankaltainen pidginkieli, josta chinook-jargon sitten kehittyi. Myöhemmin sitä käyttivät myös uudisasukkaat ja virkamiehet. Kielen huippuaikoina vuonna 1900 sitä käytti ehkä jopa 100 000 henkilöä. Kielen puhuma-alue ulottui tuolloin Brittiläisen Kolumbian keskiosista Kalifornian pohjoisosiin. Vuosina 1891-1904 ilmestyi kielellä tehty lehti Kamloops Wawa. Englannin kieli kuitenkin korvasi sen käytöstä 1900-luvulla. == Lähteet == Luokka:Kanadan kielet Luokka:Yhdysvaltain kielet Luokka:Pidgin- ja kreolikielet
Edward Everett Horton

Edward Everett Horton (18. maaliskuuta 1886 New York, New York - 29\. syyskuuta 1970 San Fernando Valley, Kalifornia) oli yhdysvaltalainen näyttelijä. Hän teki debyyttinsä teatterissa vuonna 1908 ja ensimmäisen elokuvaroolinsa hän sai 1918. Hortonin ensimmäinen äänielokuva oli Lewis Milestonen vuonna 1931 valmistunut Etusivu uusiksi. 1930-luvun alusta 1940-luvun loppuun hän näytteli noin kuudessa elokuvassa joka vuosi. Niihin kuuluu muun muassa useita RKO:n tuottamia Fred Astaire/Ginger Rogers -musikaaleja. Hortonin näyttelijänura kesti yli 60 vuotta. Hänen viimeiseksi elokuvakseen jäi komedia Uskomaton tupakkalakko, joka tuli ensi-iltaan vuonna 1971. Horton kuoli syöpään syyskuussa 1970. Hän on saanut tähden Hollywood Walk of Famelle. == Osittainen filmografia == * Etusivu uusiksi (The Front Page, 1931) * Huolia paratiisissa (Trouble in Paradise, 1932) * Continental – hupainen avioero (The Gay Divorcee, 1934) * Top Hat (1935) * Biography of a Bachelor Girl (1935) * Suuri Garrick (The Great Garrick, 1937) * Vakka kantensa valitsee (Holiday, 1938) * Onnen tähti (Thank Your Lucky Stars, 1943) * Arsenikkia ja vanhoja pitsejä (Arsenic and Old Lace, 1944) * Mieletön, mieletön maailma (It's a Mad, Mad, Mad, Mad World, 1963) * Uskomaton tupakkalakko (Cold Turkey, 1970) == Lähteet == == Aiheesta muualla == * * Los Angeles Times: Hollywood Star Walk - Edward Everett Horton Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1886 syntyneet Luokka:Vuonna 1970 kuolleet
Rich Franklin

Rich Jay Franklin II (s. 5. lokakuuta 1974, Cincinnati, Ohio) on yhdysvaltalainen entinen vapaaottelija. 185 senttimetriä pitkä ja 93 kilogrammaa painava Franklin on entinen UFC:n keskisarjan mestari, mutta ottelee nykyisin kevyessä raskassarjassa. Franklin on voittanut urallaan muun muassa seuraavat vastustajat: Ken Shamrock, Evan Tanner, Wanderlei Silva ja Chuck Liddell. Hän on hävinnyt ottelussa Anderson Silvalle kahdesti. Franklin on myös toiminut Matt Hughesin kanssa valmentajana Ultimate Fighter-TV-sarjan toisella tuotantokaudella. ==Aiheesta muualla== *http://www.richfranklin.com *Team American Fighter official Myspace *8weeksout.com *Official UFC Profile Luokka:Yhdysvaltalaiset vapaaottelijat Luokka:Vuonna 1974 syntyneet Luokka:Elävät henkilöt
Pangaea Ultima

Pangaea Ultima on mahdollisesti 250–400 miljoonan vuoden kuluttua muodostuva jättiläismanner. Hypoteesin on esittänyt yhdysvaltalainen geologi Christopher Scotese. Se on nimetty aiemman Pangaea-jättiläismantereen mukaan. == Lähteet == Luokka:Jättiläismantereet
Convair XF-92

Convair XF-92 on yhdysvaltalainen koetutkimuskone eli experimental-kone, jonka suunnittelutyöt aloitettiin vuonna 1948. Convair alkoi suunnitella 1940-luvun lopulla deltasiipistä ylisoonista Convair XF-92 suihkuhävittäjää, johon nopeuteen koneen prototyyppi ei yltänyt. Se saavutti "vain" 1 000 km/h nopeuden, johon suunnilleen ylsi muiden muassa Lockheed F-80 Shooting Star. Koneen kehitystyössä oli mukana Kolmannesta valtakunnasta sodan loputtua Yhdysvaltoihin operaatio Paperclipin mukana tuotu rakettihävittäjä Me 163:n kehittänyt professori Alexander Lippisch.Hewish, Mark & Gunston, Bill; 1977: s. 23 Koneen suunnittelutyö aloitettiin uudelleen, kun huomattiin, ilmavirtauksen vastuksen suurella lentonopeudella pienentyvän, jos koneen runko muotoillaan "Coca-Cola -pullon" muotoiseksi. "Area rule" määritti koneisiin ampiaisvyötärön siiven kohdalle. Modifioitu prototyyppi ylitti äänennopeuden eli se saavutti Machin luvun=1 jopa nousulennossa. Kone sai lopulta nimen F-102A Delta Dagger. Delta Dagger oli kaikkiaan kolmas taistelukone niin sanotussa Century Series -sarjassa. Kehitysohjelman tutkimustuloksia käytettiin myöhemmin hyödyksi deltasiipisen ylisoonisen pommikoneen B-58 Hustler:in kehittelyssä. Deltasiipisissä nopeissa koneissa oli suuri siiven nuolikulma. Toisaalta samaan aikaan (ensilento 1954, esitelty 1958) kehitettiin kaksinkertaisen äänennopeuden saavuttava hävittäjä Lockheed F-104 Starfighter, jossa on lyhyt mutta suorahko trapetsin muotoinen siipi, siinä siiven kärkiväli on kuitenkin hyvin pieni. North American (XP-86) F-86 Sabre suunniteltiin aluksi suorasiipiseksi, mutta natsi-Saksan aikaisten tutkimustulosten tultua julki, se muutettiin 45 asteen nuolikulman omaavaksi nuolisiipiseksi.Hewish, Mark & Gunston, Bill; 1977: s. 22 == Katso myös == *Lippisch P.13a == Lähteet == *Hewish, Mark & Gunston, Bill: Tietosarja – Lentokoneet, Intercontinental Book Productions/Artko, Englanti, 1977 (suom. Tuomo Huuhka) ISBN 951-824-015-9 (Painettu Italiassa) ===Viitteet=== ==Aiheesta muualla== *http://www.nasa.gov/centers/armstrong/news/FactSheets/FS-080-DFRC.html *http://www.nationalmuseum.af.mil/factsheets/factsheet.asp?id=585 *http://www.aviastar.org/air/usa/convair_xf-92.php *http://www.joebaugher.com/usaf_fighters/p92.html *http://www.urbanghostsmedia.com/2013/06/weird-planes-cancelled-convair-xf-92/ *http://derekhorne.tripod.com/xf92a.html *http://www.aero- web.org/specs/convair/xf-92a.htm XF-92 Luokka:Yhdysvaltalaiset experimental- ilma-alukset Luokka:1940-luvun experimental-ilma-alukset
Tuntemiskyky

Tuntemiskyky on mielenfilosofiassa ja tekoälyn tutkimuksessa käytetty termi. Termiä on käytetty tietoisuuden tutkimuksessa kuvaamaan kykyä saada aistikokemuksia, joista länsimaiset filosofit käyttävät nimitystä kvalia.Cole, D.: Sense and Sentience. SENSE5 8/18/90; rev. 1-19-98. Julkaistu alun perin 1983. Itämaisessa filosofiassa tuntemiskyky on metafyysinen termi, jota käytetään kaikista kunnioitusta ja huolenpitoa vaativista asioista. Tieteiskirjallisuudessa käsitettä on usein käytetty synonyyminä ihmiselle, tarkoittaen "ihmis-astetta tai ihmistä korkeampaa älykkyyttä". == Lähteet == Luokka:Filosofian termit Luokka:Mielenfilosofia Luokka:Tekoäly
Mitzi Green

Mitzi Green (synt. Elizabeth Keno, 22. lokakuuta 1920 New York, New York - 24\. toukokuuta 1969 Huntington Beach, Kalifornia) oli yhdysvaltalainen lapsinäyttelijä. Hän oli ensimmäinen Paramount Picturesin kanssa usean elokuvan sopimuksen tehnyt lapsitähti. Hänen elokuviinsa kuuluvat muun muassa Tom Sawyerin seikkailut vuodelta 1930 ja seuraavana vuonna valmistunut Huckleberry Finnin seikkailut, joissa molemmissa hän näytteli Becky Thatcheria. Vuoden 1934 jälkeen hän esiintyi teatterissa ja yökerhoissa ja teki vain muutamia elokuvia. Greenin aviopuoliso oli elokuvaohjaaja Joseph Pevney. Green kuoli syöpään 48-vuotiaana. Hän on saanut tähden Hollywood Walk of Famelle. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 1969 kuolleet
Tampereen Voimistelijat

Tampereen Voimistelijat on vuonna 1922 perustettu voimistelulajien erikoisseura, jonka lajeja ovat naisten telinevoimistelu, joukkuevoimistelu, teamgym, rytminen voimistelu, trampoliinivoimistelu ja akrobatiavoimistelu. Seuran voimistelijat ovat menestynet kansainvälisesti . Tampereen Voimistelijoiden perustehtävä on järjestää voimistelutoimintaa harraste- ja kilpatasolla Tampereen ja ympäristökuntien lapsille ja nuorille. Nuori Suomi myönsi Tampereen Voimistelijoille Sinettiseura-arvonimen neljäntenä voimisteluseurana Suomessa. Sinetti on tae laadukkaasta toiminnasta lasten ja nuorten hyväksi. Tavoitteena on mahdollistaa voimistelu huipputasolla. Vuonna 2015 seura voitti Suomen mestaruuksia telinevoimistelusta, joukkuevoimistelusta, teamgymistä, trampoliinivoimistelusta sekä akrobatiavoimistelusta Tampereen Voimistelijat toimii pääasiassa Ikurin liikuntahallilla, mutta viikoittaisia ryhmiä pidetään myös Ratinan ja Tesomajärven voimistelusaleissa sekä Tampereen, Nokian sekä Ylöjärven kouluilla. == Kilpailumenestys == *Minetit voitti maailmanmestaruuden joukkuevoimistelun MM-kilpailuissa 2015 ja 2017. Vuonna 2016 joukkue voitti Euroopan mestaruuden . Minetit Juniors on saavuttanut junioreiden MM-hopeaa vuosina 2013, 2014, 2015 . Marraskuussa 2017 Minetit ilmoitti vaihtavansa seuraa Tampereen Sisuun ajauduttuaan erimielisyyksiin Tampereen Voimistelijoiden johdon kanssa. * Telinevoimistelija Annika Urvikko edusti Suomea Lontoon olympialaisissa 2012 ja oli telinevoimistelun ensimmäinen suomalaisedustaja 40 vuoteen . Annika on ollut useita kertoja maailmancupin osakilpailujen palkintokorokkeella 2007–2015 . * Annamari Maaranen saavutti Stuttgartin MM-kilpailuissa 2007 henkilökohtaisen paikan Pekingin olympialaisiin 2008 . Maarasen saavuttama kisapaikka oli ensimmäinen suomalaisen naistelinevoimistelijan olympiapaikka 44 vuoteen. Loukkaantumisestaan johtuen Maaranen ei kuitenkaan voinut osallistua olympialaisiin. Maaranen on ensimmäinen suomalainen nainen, joka on saanut telinevoimistelun liikkeen nimiinsä. Maaranen on puomiliike, joka kirjattiin sääntökirjaan Melbournen MM-kisoissa 2005 . *Ritva Salonen edusti Suomea Rooman (1960) olympialaisissa. *Raili Hämäläinen edusti Suomea Helsingin (1952) ja Rooman (1960) olympialaisissa. *Ale Saarvala oli ensimmäinen suomalainen voimistelun olympiavoittaja. Hän voitti kultaa rekiltä ja joukkuepronssia Berliinistä 1936 sekä joukkuekultaa Lontoosta 1948. == Lähteet == == Aiheesta muualla == * Tampereen Voimistelijoiden verkkosivut Luokka:Tamperelaiset urheiluseurat Luokka:Suomalaiset voimisteluseurat
Thomas Meighan

Thomas Meighan (9. huhtikuuta 1879 Pittsburgh, Pennsylvania - 7\. heinäkuuta 1936 Long Island, New York) oli yhdysvaltalainen näyttelijä. Hän näytteli ensimmäisen kerran Broadwaylla vuonna 1900, jossa tapasi myös tulevan aviopuolisonsa näyttelijä Blanche Ringin. Meighanin ensimmäinen rooli valkokankaalla oli elokuvassa Dandy Donovan, the Gentleman Cracksman vuonna 1914. 1920-luvun puolessavälissä Meighanin palkan kerrottiin olevan 10 000 dollaria viikossa, mikä oli korkeimpia Hollywoodissa. Äänielokuvan tultua Meighania nähtiin valkokankaalla enää satunnaisesti. Hänen viimeiseksi elokuvakseen jäi vuonna 1934 ensi-iltaan tullut Peck's Bad Boy. Meighan kuoli keuhkokuumeeseen 57-vuotiaana. Hän on saanut tähden Hollywood Walk of Famelle. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset mykkäelokuvien näyttelijät Luokka:Hollywood Walk of Fame Luokka:Vuonna 1879 syntyneet Luokka:Vuonna 1936 kuolleet
Tammenterho

Tammenterho on tammen tuottama pähkinä. Se soveltuu ihmisravinnoksi, mutta sen käyttö on nykyisin melko vähäistä. == Ominaisuudet == Tammenterho sisältää yhden tai joskus harvoin kaksi siementä, jotka ovat kovan kuoren sisällä. Terhojen pituus vaihtelee 1–6 senttimetrin ja leveys 0,8–4 senttimetrin välillä. Tammenterhon kypsyminen kestää lajista riippuen 6–24 kuukautta. Terhon perikarppi muuttuu terhon kypsyessä tavallisesti vihreästä kokonaan tai osittain tummanruskeaksi tai mustaksi. Lajista riippuen tammenterho voi olla mustan, ruskean, keltaisen tai vihreän kirjava. == Sato == Tammi alkaa tuottaa terhoja noin 20–30-vuotiaana. Sadon suuruus riippuu lajista – rautatammi saattaa tuottaa terhoja 300 kilogrammaa vuosittain, oregoninvalkotammi 90 kilogrammaa ja Quercus stellata vain keskimäärin 5 kilogrammaa. Tammenterhosato kerätään tavallisesti alku- tai keskisyksyllä villistä tammista käsin. Sadon suuruus vaihtelee huomattavasti vuosittain, ja usein sato jää monena peräkkäisenä vuonna pieneksi. Tämä aiheuttaa sen, että tammenterhoista riippuvaiset nisäkkäät ja linnut vähenevät niin, että kun taas tulee hyvä tammenterhovuosi, terhoja jää tarpeeksi tuottamaan uusia tammentaimia. == Ravintona == Tammenterhot ovat tärkeää ravintoa monille nisäkkäille ja linnuille. Niitä syövät esimerkiksi orava, metsähiiri, pähkinähakki ja sepelkyyhky. Sen sijaan koiralle ne voivat olla vaarallisia. Kaikki tammenterhot soveltuvat ihmisravinnoksi. Niiden korkean tanniinipitoisuuden vuoksi terhot on käsiteltävä ennen syömistä. Tanniini ja kitkeryys poistetaan terhoista liuottamalla tai keittämällä ne vedessä tietyn ajan. Keittovesi vaihdetaan aina kun se on värjäytynyt tanniinista, ja keittäminen voidaan lopettaa, kun vesi ei enää värjäydy. Tammenterhosta puristettu öljy muistuttaa oliiviöljyä, ja sitä käytetään ruoanlaitossa Pohjois-Afrikassa. Tammenterhoista tehdään myös jauhoa ja korvikekahvia. Portugalissa ja Espanjassa terhoja kasvatetaan sianrehuksi. Tammenterhojen ravintosisältö vaihtelee lajeittain. 100 grammassa terhoja on tyypillisesti 500 kilokaloria energiaa, 30 grammaa rasvaa, 50 grammaa hiilihydraattia ja 8 grammaa proteiinia, sekä 50 milligrammaa kalsiumia ja 700 milligrammaa kaliumia sekä runsaasti mangaania. Terhoissa on myös runsaasti rautaa sekä A- ja E-vitamiineja. Länsimaissa tammenterhoja ei juurikaan enää syödä, vaan tammet käytetään mieluummin puuntuotantoon kuin terhojen tuotantoon. Tammenterhot kuuluvat kuitenkin joidenkin Yhdysvaltain intiaanien sekä joidenkin Aasian, Turkin ja Lounais-Euroopan asukkaiden ruokavalioon. Koreassa terhoja kerätään vuosittain yli miljoona tonnia ihmisravinnoksi. == Lähteet == == Aiheesta muualla == * The Acorn Harvest: Acorn Foraging and Recipes Fres Bites Daily Luokka:Tammet Luokka:Pähkinät
Enari

Enari tarkoittaa: ;Sukunimi *Tor-Magnus Enari (1928–1999), suomalainen kemisti, VTT:n professori *Tsuneo Enari (s. 1936), japanilainen valokuvaaja *Iosefa Enari (1954–2000), uusiseelantilainen oopperalaulaja ;muita *Camp Enari, Yhdysvaltojen tukikohta Vietnamissa *26223 Enari, pikkuplaneetta *viivakoodista joskus käytetty nimitys
Herttuan koulu

Herttuan koulu oli erityiskoulu Porissa, joka antoi opetusta kielenkehityksen häiriöisille (dysfasia, dyspraksia), kuuroille, huonokuuloisille, neurobiologian ja neuropsykologian erityispiirteisille (asperger, autismi) sekä tarkkaavaisuus- ja ylivilkkaushäiriöisille (ADD, ADHD). == Historia == Koululla on jo vuosikymmeniä pitkä historia. Jo 1960-luvulla Poriin perustettiin ensimmäiset kuulovammaisten luokat, joista 1970-luvun alussa muodostettiin kuulovammaisten koulu, joka toimi aluksi ns. Karhulinnan kiinteistössä, sen jälkeen nykyisen Kuvataidekoulun piharakennuksessa (Gallen- Kallelankadulla). Nykyiseen paikkaan silloinen kuulovammaistenkoulu sijoittui vuonna 1976. Oppilasmäärä vaihteli 30-50 oppilaaseen käsittäen kuuroja ja huonokuuloisia 6-17-vuotiaita tulevaisuudentoivoja. 1980-luvun lopulla kuulovammaisten osuus väheni ja oppilaspaikat täyttyivät dysfaattisilla oppilailla. Koulun uudeksi nimeksi muutettiin Herttuan koulu vuonna 1985. Omaa kouluhistoriaansa teki toisvaurioistenlastenkoulu. Aluksi myöskin se toimi yksittäisinä luokkina vuodesta 1969 alkaen. Vuonna 1978 luokista muodostettiin hallinnollisesti Porin Aivovaurioistenlasten koulu. Oppilaina CP- ja liikuntavammaisia sekä MBD-lapsia. Myöhemmin koulun nimi muuttui Aukion kouluksi. Näiden koulujen tiet yhtyivät vuonna 1992. Silloin koulut yhdistettiin ja nimeksi tuli Porin Herttuan koulu. == Toiminta viimeisinä vuosina == Porin Herttuan koulu toimi kahdessa rakennuksessa ja käsitti yli 300 oppilaan ja yli 60 työntekijän kouluyhteisön, jossa kieli ja käytös olivat toiminta-ajatuksena. Herttuan kouluyhteisö syntyi neljästä pienyksiköstä eli erivärillisistä luokkasoluista (keltainen, oranssi, vihreä ja sininen solu). Jokainen yksikkö/solu käsitti tietyt luokkatasot. Samassa isossa koulurakennuksessa sijaitsi myös Herralahden normaalikoulu. Herttuan koulun vieressä sijaitsivat Porin keskustan uimahalli sekä urheilutalo. Herttuan koulu yhdistettiin Kallelan koulun kanssa Myötätuulen kouluksi vuonna 2020. == Lähteet == == Aiheesta muualla == * Koulun vanhat kotisivut (arkistoitu) Luokka:Porin oppilaitokset
Mitchell Leisen

Mitchell Leisen (6. lokakuuta 1898 Menomonie, Wisconsin - 28\. lokakuuta 1972 Woodland Hills, Kalifornia) oli yhdysvaltalainen elokuvaohjaaja, pukusuunnittelija ja lavastaja. Hän aloitti Hollywoodissa pukusuunnittelijana, ja 1920- ja 1930-lukujen taitteessa hän oli Cecil B. DeMillen palveluksessa lavastajana. Leisenin esikoisohjaus oli elokuva Rakkaus herää vuodelta 1933. Hänen muita ohjauksiaan ovat muun muassa elokuvat Kuolematon rakkaus ja Pettäjän jäljillä (1950). Myöhempinä vuosinaan Leisen siirtyi televisio- ohjaajaksi. Ainoan Oscar-ehdokkuutensa Leisen sai vuoden 1929 elokuvasta Dynamiittia parhaasta lavastuksesta. Leisen on saanut tähden Hollywood Walk of Famelle. The New York Timesin kriitikot valitsivat vuonna 2004 Leisenin screwballkomedian Keskiyö (Midnight, 1939) yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made . Perustuu teokseen The New York Times Guide to the Best 1,000 Movies Ever Made, St. Martin's Griffin 2004. == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvalavastajat Luokka:Hollywood Walk of Fame Luokka:Vuonna 1898 syntyneet Luokka:Vuonna 1972 kuolleet
Pribylovo

Pribylovo () on maaseututaajama Venäjän Leningradin alueen Viipurin piirin Koiviston kaupunkikunnassa. Pribylovon maaseututaajama sijaitsee Koivistonlahden eteläpäässä, entisen Suomeen kuuluneen Koiviston maalaiskunnan Makslahden ja Kurkelan kylien alueella (). Aiempi Makslahden eli Glebytševon maalaiskunta liitettiin Koiviston osaksi vuonna 2014. Makslahden (Glebytševo) taajama on sijaitsee Pribylovoa pohjoisempana, entisen Suomen Römpötin taajaman sijoilla. Glebytševon taajamassa sijaitsee Pribylovon rautatieasema ja taajaman itälaidalla Pribylovon lentotukikohta. Nämä ovat maantieteellisesti Pribylovon taajamasta erillisiä kohteita. *Pribylovon rautatieasema eli Makslahden asema on Viipuri–Koivisto-radan asema, joka sijaitsee Glebytševon eli Makslahden taajaman keskustassa, Pribylovon taajamasta pohjoiseen (). Rautateitse noin 4,9 kilometrin päässä, Pribylovon taajaman eteläpuolella sijaitsee puolestaan Borin seisake () (ent. Lähteenmäen seisake). *Pribylovon lentotukikohta tai helikopteritukikohta sijaitsee Glebytševon ja Römpötin taajamien itäpuolella (). Paikalla sijaitsi sotien aikana suomalainen Römpötin sotilaslentokenttä. ==Lähteet== Luokka:Viipurin piiri (Leningradin alue)
Lloyd Nolan

Lloyd Nolan (11. elokuuta 1902 San Francisco, Kalifornia - 27\. syyskuuta 1985 Los Angeles) oli yhdysvaltalainen näyttelijä. Hänen isänsä oli kenkätehtailija, jolta saamansa perinnön turvin hän alkoi opiskella näyttelemistä Pasadena Playhousessa vuonna 1927. Hänen ensimmäinen elokuvansa oli vuonna 1935 ensi-iltaan tullut Stolen Harmony Vuoteen 1954 mennessä hän oli esiintynyt noin 70 elokuvassa, joiden joukossa oli muun muassa sarja vuosina 1940-1942 tehtyjä Michael Shayne -elokuvia. Nolan sai vuonna 1955 Emmy-palkinnon roolistaan televisionäytelmässä The Caine Mutiny Court Martial. Hänen viimeiseksi esiintymisekseen jäi vierailu televisiosarjassa Murhasta tuli totta vuonna 1985. Nolan on saanut tähden Hollywood Walk of Famelle. == Valikoitu filmografia == * Stolen Harmony (1935) * Valkoinen helvetti (Island in the Sky, 1953) * Peyton Place – vihan tyyssija (Peyton Place, 1957) * Älä odota armoa (The Girl Hunters, 1963) * Kiitorata (Airport, 1970) * Hannah ja sisaret (Hannah and Her Sisters, 1986) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Primetime Emmy -palkinnon saajat Luokka:Vuonna 1902 syntyneet Luokka:Vuonna 1985 kuolleet
Heksaeditori

Heksaeditori on ohjelma, jonka avulla voi muokata tiedostoja tavutasolla. Tiedoston sisältö näytetään heksadesimaalijärjestelmän mukaisina kaksimerkkisinä lukuina ja tulostuvat merkit usein erikseen. Heksaeditoria, jonka avulla voi lukea ja muokata dataa levykkeiltä tai kiintolevyiltä ohittaen tiedostojärjestelmän, kutsutaan usein levyeditoriksi. ==Perustiedot== Heksaeditorin avulla käyttäjät voivat nähdä tai muokata tiedoston raakaa, muokkaamatonta sisältöä toisin kuin kehittyneimmillä sovellusohjelmilla, jotka näyttävät käyttäjille tulkintoja sisällöstä tiedostoformaatin pohjalla. Esimerkiksi heksaeditorin avulla käyttäjät voivat muokata kuvatiedoston dataa, kun taas kuvankäsittelyohjelman avulla käyttäjät näkisivät tiedoston kuvana. Useammassa heksaeditorissa tiedoston data näkyy neljänä nelitavuisena heksadesimaalilukuryhmänä, joiden perässä on yksi 16 ASCII-merkin ryhmä. Nämä merkit perustuvat jokaisen tavun heksadesimaalilukuihin. ASCIIn ohjauskoodit, kuten kelloääni (ctrl-G), ja merkit, jotka vievät enemmän kuin yhden merkkitilan, kuten tabulaattori, olivat tunnistettavissa siitä, että niitä seuraavassa ASCII-kentässä oli piste ("."). == Aiheesta muualla == * Luokka:Ohjelmistot
Winston Groom

Winston Francis Groom Jr. (23. maaliskuuta 1943 Washington D.C., Yhdysvallat – 17. syyskuuta 2020 Point Clear, Alabama, Yhdysvallat) oli yhdysvaltalainen romaani- ja tietokirjailija. Hänen tunnetuin teoksensa on vuonna 1986 ilmestynyt romaani Forrest Gump – kunnian mies, jonka elokuvasovitus vuodelta 1994 voitti muun muassa kuusi Oscar-palkintoa. Groom kirjoitti Forrest Gumpille myös jatko-osan Gump ja kumppani, joka ilmestyi vuonna 1995. Hän on kirjoittanut myös useita tietokirjoja sotahistoriasta. Winston Groom syntyi Washingtonissa. Pääteoksensa esikuvan tavalla hän vietti nuoruuttaan Alabamassa (Mobilen kaupungissa) ja osallistui Vietnamin sotaan. Jatkoteoksessaan Gump ja kumppani Groom kuvasi saaneensa tarinan alun omalta isältään, Winston Groom Sr.:lta. == Lähteet == Luokka:Yhdysvaltalaiset kirjailijat Luokka:Yhdysvaltalaiset historioitsijat Luokka:Vuonna 1943 syntyneet Luokka:Vuonna 2020 kuolleet
Sodanjulistus

Sodanjulistus on valtiollinen ilmoitus toiselle valtiolle sotatilan eli vihollisuuksien alkamisesta. Haagin vuoden 1907 sopimuksen mukaan sodanjulistus tulee antaa ennen sodan aloittamista. Valtio voi myös esittää toiselle ultimaatumin, joka sisältää ehtoja, jotka toisen valtion pitää täyttää, ettei sotaa aloitettaisi. Useimmat sodat on aloitettu ilman julistusta, ja varsinkin toisen maailmansodan jälkeen sodanjulistukset ovat olleet hyvin harvinaisia. ==Katso myös == *Aikajana sodan julistuksista toisen maailmansodan aikana == Lähteet == * Luokka:Sodan lait Luokka:Seulonnan keskeiset artikkelit
Nebraskan yliopisto

Nebraskan yliopisto () on Nebraskan osavaltiossa sijaitseva julkinen yliopisto. Yliopisto on perustettu 15. helmikuuta 1869 Lincolnissa. Yliopistossa opiskelee yhteensä noin 52 000 opiskelijaa. Yliopistolla on kampukset neljällä eri paikkakunnalla: Lincolnissa (lukuvuonna 2015–2016 yli 25 000 opiskelijaa), Omahassa (15 500 opiskelijaa ja lisäksi UNMC:ssa, University of Nebraska Medical Center lähes 3 800 opiskelijaa), Kearneyssä (runsas 6 700 opiskelijaa) ja Curtisissa (Nebraska College of Technical Agriculture, noin 500 opiskelijaa, jotka suorittavat alempaa Associate of Science -tutkintoa, joka tasoltaan sijoittuu toisen asteen ja kandidaattitutkinnon välille). Alemman korkeakoulututkinnon jälkeistä tutkintoa (graduate students) opiskeli lukuvuonna 2015–2016 yhteensä 12 660 opiskelijaa. Opiskelijoista 4 144 oli ulkomailta. ==Lähteet== ==Aiheesta muualla== *Campuses (nebraska.edu) Luokka:Nebraskan yliopistot ja korkeakoulut
Emperor

Emperor tarkoittaa muun muassa seuraavia: * Emperor, norjalainen yhtye * Emperor, Peter Webberin ohjaama miehitettyyn Japaniin sijoittuva yhdysvaltalais-japanilainen elokuva vuodelta 2012 * Emperor, Mark Aminin ohjaama orjuudesta kertova yhdysvaltalainen elokuva vuodelta 2020 * The Emperors, yhdysvaltalainen soulyhtye 1960-luvulla ;Britannian kuninkaallinen laivasto * HMS Emperor (1856), siipiratasjahti * HMS Emperor (D98), Ruler- luokan saattuetukialus.
Encounter

Encounter tarkoittaa muun muassa seuraavia: * Encounter, CIA:n rahoittama kulttuurilehti * HMS Encounter, aluksia * Encounter, eteläkorealainen televisiosarja
Dedryck Boyata

Anga Dedryck Boyata (s. 28. marraskuuta 1990 Bryssel, Belgia) on kongolaisia sukujuuria omaava belgialainen jalkapallopuolustaja. Hän edustaa Saksan Bundesliigassa pelaavaa Hertha Berliniä. == Seurajoukkueura == Boyata pelasi Manchester Cityn juniorijoukkueissa ennen siirtymistään seuran edustusjoukkueeseen Englannin Valioliigaan vuoden 2010 alussa. Hän pelasi kevätkaudella 2010 kolme valioliigaottelua sekä molemmat liigacupin välieräottelut Manchester Unitedia vastaan. Kaudella 2010–2011 hän pelasi seitsemän valioliigaottelua ja karsintapelit mukaan lukien kuusi Eurooppa- liigan ottelua. FA-cupissa hän pelasi kahdessa ottelussa yhteensä seitsemän minuuttia Cityn voittaessa cupmestaruuden. Loppuottelussa hän oli kokoonpanossa, muttei päässyt kentälle. Kaudella 2011–2012 Boyata pelasi lainalla Boltonissa. Hän pelasi seurassa kaikkiaan 14 valioliigaottelua, joissa teki yhden maalin. Syyskaudella 2012–2013 hän pelasi lainalla alankomaalaisessa FC Twentessä viisi Eredivisien ja kolme Eurooppa-liigan ottelua. Boysta pelasi kaudella 2013–2014 Manchester Cityssä yhden valioliigaottelun. Liigacupissa hän pelasi neljä ottelua, ei kuitenkaan finaalia Cityn voittaessa liigacupin mestaruuden. Seuraavalla kaudella hän pelasi kaksi valioliigaottelua. Boyata siirtyi Skotlannin valioliigaseura Celticiin 1,5 miljoonan punnan siirtosummalla kesällä 2015. Hän pelasi tulokaskaudellaan 26 pääsarjaottelua, joissa teki neljä maalia Celticin voittaessa Skotlannin-mestaruuden. Lisäksi hän pelasi kuusi Mestarien liigan karsintaottelua, joissa teki kaksi maalia, ja kuusi Eurooppa-liigan ottelua. Kaudella 2016–2017 Boyata oli pitkään sivussa reisivamman vuoksi. Hän pelasi 17 sarjaottelua, joissa teki viisi maalia Celticin voittaessa jälleen maan mestaruuden. Hän voitti myös Skotlannin cupin. Seuraavalla kaudella hän kärsi polvivammasta. Pelaamissaan 28 liigaottelussa hän teki kaksi maalia. Hän voitti myös Skotlannin cupin ja liigacupin. Kaudella 2018–2019 loukkaantumiset vaivasivat jälleen ja hän pelasi 19 liigaottelua, joissa hän teki yhden maalin. Joukkue voitti jälleen liigan, cupin ja liigacupin. Boyata siirtyi kesällä 2019 saksalaisseura Hertha Berliniin. Hän pelasi kaudella 2019–2020 Bundesliigassa 28 ottelua ja teki niissä neljä maalia. Seuraavalla kaudella hän oli tammi-huhtikuussa 2021 poissa kentiltä loukkaantumisen vuoksi ja pelasi kauden aikana 19 bundesliigaottelua, joissa hän teki yhden maalin. == Maajoukkueura == Boyata pelasi Belgian alle 19-vuotiaiden jalkapallomaajoukkueessa 12 ottelua, joissa teki kaksi maalia. Alle 21-vuotiaiden maajoukkueessa hän pelasi 11 ottelua. Ensimmäisen A-maaottelunsa hän pelasi EM-karsintaottelussa Itävaltaa vastaan lokakuussa 2010. Seuraavan maaottelunsa hän pelasi maaliskuussa 2016. Boyata teki arvoturnausdebyyttinsä Belgian pronssimitaliin päättyneissä Venäjän MM-kilpailuissa 2018. Hän pelasi täydet minuutit kaikissa kolmessa alkulohkon ottelussa, mutta ei päässyt pudotuspeliotteluissa kentälle. == Lähteet == Luokka:Belgialaiset jalkapalloilijat Luokka:Vuonna 1990 syntyneet Luokka:Elävät henkilöt
Šugozero

Šugozero (, vepsäksi Šugar’v) on maaseututaajama ja maalaiskunta Leningradin alueen Tihvinän piirissä Venäjällä. Se sijaitsee Srednejejärven etelärannalla 66 kilometriä Tihvinästä koilliseen. Taajamassa on 2400 ja kunnassa 3100 asukasta (vuonna 2010). Taajama on saanut nimensä läheisestä Šugozerojärvestä. Lähistöllä on 1000-luvun kurgaanihautoja. Šugozeron pogosta mainitaan ensimmäisen kerran 1400-luvulla. Nykyinen taajama perustettiin entisen kartanon paikalle Kapšan piirin keskukseksi vuonna 1927. Se koostuu useista osista, joilla on omat nimensä. Piiri lakkautettiin vuonna 1936. 1970–1990-luvuilla rakennettiin kerrostaloalue. Šugozerossa on keskikoulu, ammattikoulu, lasten luomistyön keskus, vapaa-ajan keskus, kulttuuritalo, kirjasto, museo ja sairaala. 2000-luvun alussa rakennettiin ortodoksinen kirkko. Šugozeron kunta sijaitsee Tihvinän piirin itäosassa. Sen pinta-ala on 979 neliökilometriä. Pohjoisessa ja idässä kunta rajoittuu Pašozeron kuntaan, etelässä Boksitogorskin piirin sekä lännessä ja pohjoisessa Gankovon kuntaan. Keskustaajaman lisäksi kuntaan kuuluu 35 kylää: Andronnikovo, Anhimovo, Bolšaja Paluja, Burmakino, Dorohnovo, Grigino, Ivanovskoje, Kilmuja, Kljušnikovo, Koškino, Kuzminka, Lepuja, Lizanovo, Makarjino, Maksovo, Malaja Paluja, Mišukovo, Moškovo, Nikulskoje, Njurevo, Oleškovo, Panšino, Pogorelets, Poretšje, Samara, Selištše, Seltso, Šuiga, Timošino, Tšudskoje, Tšuganovo, Uljanitsa, Ušakovo, Verhovje ja Zaretšje. ==Lähteet== ==Aiheesta muualla== * Šugozeron kunta Leningradin alueen sivustolla * Šugozero Leningradin alueen kulttuuri -tietosanakirjassa Luokka:Tihvinän piirin kunnat Luokka:Vepsäläiskylät
Airamo

Airamo on suomalainen sukunimi, joka on muun muassa seuraavilla henkilöillä: *Aino Airamo (1883–1969), kääntäjä ja kirjailija *Arvo Airamo (1897–1955), näytelmäkirjailija *Elin Airamo (1886–1971), kansanedustaja *Hemmo Airamo (1893–1963), koomikko, näyttelijä ja teatteriohjaaja
VAC

VAC voi tarkoittaa seuraavia: * VAC Budapest, Vívó és Atlétikai Club, lakkautettu budapestilainen jalkapalloseura * VAC, Valve Anti-Cheat, huijauksenestojärjestelmä * VAC, Velvet Acid Christ, yhdysvaltalainen electro- industrial-yhtye
Sensory Records

Sensory Records on yhdysvaltalainen levy-yhtiö, joka keskittyy progressiivisen metallin julkaisemiseen. Se perustettiin vuonna 1997 tytäryhtiöksi The Laser's Edge -levy-yhtiölle, joka on keskittynyt puolestaan progressiivisen rockin julkaisemiseen. Sensory Records on yksi kolmesta The Laser's Edge Group- levynjakeluyhtiön sisäisestä levy-yhtiöstä. Näihin kuuluvat Sensory Recordsin lisäksi myös sen emoyhtiö The Laser's Edge sekä Free Electric Sound. ==Lähteet== ==Aiheesta muualla== *The Laser's Edge Group Luokka:Yhdysvaltalaiset levy-yhtiöt